Suid Afrikaanse Nuus Thread - Page 212 - Stormfront
09-07-2009, 03:40 AM #2111
Vuurwapens gaan polisie miljarde kos
'n Koste van R30 miljard. Dít is waarom die polisie glo só traag is om vuurwapeneienaars landwyd te vergoed wat sedert 2004 hul wapens vrywillig ingedien het, meen 'n kenner.
Die Kaapse hooggeregshof het egter verlede week ingegryp deur die minister van polisie 90 dae kans te gee om met riglyne vorendag te kom oor hoe dié mense vergoed sal word.
Regter Jeanette Traverso het dié beslissing gemaak in die hofaansoek wat die Geregtelike Alliansie van Suid-Afrika (Jasa) en die Valsbaai Skietklub teen die polisie ingedien het.
Mnr. Martin Hood, 'n prokureur en woordvoerder vir die Suid-Afrikaanse Vereniging van Wapeneienaars, sê daar is wetgewing oor vergoeding.
"Vergoeding pas die polisie egter nie. Die vorige minister en oudpolisiehoof het gesê mense sal nié vergoed word nie."
Hood sê die hof het dié uitsprake nou ongrondwetlik verklaar. "Ons beskou die hofuitspraak as 'n grondslag om die
regering verantwoordelik te hou."
Op 'n vraag oor wat mense volgende moet doen om vergoed te word, het Hood gesê: "Ons moet eers vir die polisie se riglyne wag.
"Dan moet ons met die polisie onderhandel sodat dié wat hul wapens voor die hofbevel ingedien het, ook vergoed word."
Volgens Hood het individue en vuurwapenhandelaars al tot 'n?miljoen vuurwapens landwyd ingedien.
"Konserwatief beraam praat ons hier van sowat R30?miljard as (die waarde van) elke wapen teen sowat R3?000 bereken word.
"Voor die nuwe wetgewing was daar sowat 700 wettige vuurwapenwinkels in Suid-Afrika. Tans is daar tussen 200 en 300."
Me. Jill Howard, sekretaris van die Suid-Afrikaanse Vuurwapen-en-ammunisie-handelaarsvereniging, het die hofuitspraak verwelkom.
"Ek was ook 'n applikant in die hofaansoek. Ek het 'n wapenwinkel gehad waar ek antieke vuurwapens verkoop het. Ek moes dié winkel weens die nuwe wapenbeheerwette sluit en het vir verlies van inkomste geëis.
"My plaaslike polisiekantoor in Booysens het egter geweier om my te vergoed. Dit word oral ter wêreld gedoen, maar om die een of ander rede nie in Suid-Afrika nie."
Mnr. John Smyth, direkteur van Jasa, het ná die uitspraak gesê die vorige polisiehoof en minister moet die skuld vir die huidige stand van sake kry.
In hofstukke het Jasa voorbeelde van mense gegee wat deur die wetgewing benadeel is.
In een geval het me. I.M Raw in September 2006 honderde vuurwapens ter waarde van sowat R2?miljoen by die Umbilo-polisiekantoor in Durban ingedien. Die polisie het geweier om haar te vergoed.
In April 2006 het mnr. Graham Millar ook nie vergoeding gekry toe hy sowat 263 vuurwapens, ter waarde van sowat R89?174, by die Claremont-polisiekantoor in Kaapstad ingedien het nie.
Dir. Phuti Setati, nasionale polisiewoordvoerder, het nie op navrae hieroor gereageer nie.
09-10-2009, 05:57 AM #2112
Sê dankie aan Malema en Kie.
Dis die Malemas in ons samelewing wat dit vir mnr. Brandon Hunltey - of hy nou 'n kansvatter is of nie - moontlik gemaak om vlugtelingstatus in Kanada te kry, skryf Kallie Kriel, uitvoerende hoof van die burgerregte-inisiatief.
Die Kanadese immigrasie-en-vlugtelingepaneel se beslissing om asiel te gee aan 'n wit Suid-Afrikaner, mnr. Brandon Huntley – wat aanvoer dat hy weens sy velkleur in Suid-Afrika bedreig word – het in Suid-Afrika voorspelbare reaksie vanuit die uiteenlopende pole van ons land se samelewing ontlok.
Aan die een uiterste het die ANC heftig ontken dat ras enige rol in misdaad teen wit mense speel en is die Kanadese beslissing as rassisties bestempel.
Om sake te vererger het me. Thandi Modise, die ANC se adjunk-sekretaris-generaal, in 'n onderhoud met die internasionale media die Huntley-geval gekritiseer deur te sê haar ondervinding in Suid-Afrika is eerder dat rasse-aanvalle andersom (wit teenoor swart) geskied.
Aan die ander kant was daar diegene wat die Kanadese uitspraak sien as bevestiging van die persepsie dat ras byna sonder uitsondering 'n rol in misdaad speel.
Die produk van hierdie soort ongenuanseerde standpunte is dat dit weinig ruimte bied vir 'n eerlike ontleding van die motiewe agter misdaad.
Enige persoon of navorser wat dit sou durf waag om 'n eerlike ontleding van misdaad te doen en 'n genuanseerde standpunt te stel wat nie strook met die heersende regeringsagenda nie, loop natuurlik die gevaar om van rassisme of die een of ander euwel beskuldig te word.
So 'n eerlike ontleding is egter broodnodig, anders kan konstruktiewe oplossings vir die misdaadkrisis nie gevind word nie.
Dat alle rasse onder misdaad ly, is 'n onbetwisbare feit.
Om egter hierdie werklikheid te gebruik om te probeer aanvoer dat ras geensins 'n rol in misdaad speel nie, sou 'n growwe veralgemening wees wat nie erkenning gee aan die feit dat daar verskillende oorsake en motiewe vir misdaad is en dat misdaad onder uiteenlopende omstandighede plaasvind nie.
'n Voorbeeld van die verskillende oorsake van en motiewe vir misdaad is soos volg: Arm swart mense in townships loop onder meer onder misdaad deur omdat hulle binne hul lewensomstandighede uiters kwesbaar vir misdadige elemente is.
Die persepsie dat diegene in die voorstede "ryk" is, is een van die redes waarom inwoners van middelklaswoonbuurte deur misdadigers geteiken word.
Ras spéél 'n rol
Bogenoemde oorsake en motiewe beteken beslis nie dat daar nie ook heelwat gevalle is waar rasse-oorwegings wel 'n rol in misdaad speel nie.
Tientalle voorbeelde kan aangehaal word waar misdadigers rassistiese en kwetsende uitsprake teenoor slagoffers gemaak het en waar buitensporige geweld gebruik is. In 'n voorval in Pretoria het inbrekers, toe hulle agterkom hul slagoffers is swart, gesê hulle sal nie die slagoffers seermaak nie en dat hulle gedink het dis wit mense wat daar bly.
Die gewelddadigheid waarmee sommige misdaadslagoffers gemartel word deur hulle byvoorbeeld met strykysters te brand en kookwater oor hulle te gooi, kan beslis nie aan gewone misdadigheid toegeskryf word nie. Die rassehouding eindig nie by misdaad self nie. Dit word vererger deur voorvalle waar polisielede en regters rasse-uitsprake maak en magsvergrype pleeg. Dit kan daartoe lei dat mense magteloos en uitgelewer voel.
Indien hierdie genuanseerde benadering gevolg word om die oorsake van misdaad vas te pen kan oplossings ingestel word. Stappe kan gedoen word om kwesbare arm swart mense in townships, asook die inwoners van voorstede, te beskerm deur onder meer 'n groter polisieteenwoordigheid by misdaadbrandpunte te skep en deur misdadige elemente doeltreffend uit die samelewing te verwyder.
Hierdie pogings sal egter ook stappe moet insluit om rasgedrewe misdaad te voorkom. 'n Goeie begin sal wees indien die regering minder verdraagsaamheid toon teenoor die rasse-retoriek van bekende figure soos mnr. Julius Malema, me. Thandi Modise, mnre. Butana Komphela en Leonard Chuene en regters John Hlophe en Nkola Motata.
Die ligpunt is dat die meerderheid Suid-Afrikaners graag 'n vreedsame bestaan wil voer. Dié ideaal kan slegs bereik word indien goeie mense bereid is om die probleem van misdaad in sy verskeie variasies openlik aan te vat. AfriForum ken Huntley nie en kan nie pa staan vir die korrektheid van al sy bewerings nie. AfriForum staan Huntley derhalwe ook nie by in die saak nie. Wat wel waar is, is dat ongeag of Huntley 'n kansvatter mag wees, mag ons nie toelaat dat ons ter wille van politieke korrektheid swyg daaroor dat die Malemas in ons samelewing dit moontlik gemaak het vir Huntley om sy saak suksesvol in Kanada te voer nie.
Eerder as om die Huntley-geval af te lag moet dit benut word as geleentheid om te werk vir 'n land waar almal veilig voel. AfriForum gaan daarom 'n wetenskaplike studie laat doen oor die onderskeie motiewe wat tot misdaad in die land lei. Die studie sal onder meer aan die Kanadese hof voorgelê word in die Huntley-geval, om seker te maak 'n genuanseerde standpunt word ook gehoor en nie net die ANC of Huntley se weergawes van misdaad in Suid-Afrika nie.
09-14-2009, 04:04 AM #2113
Barmhartigheids diensplig dalk vir jongmense verpligtend
Jongmense sal binnekort weer diensplig moet doen – maar dié keer as barmhartigheidsdiens.
Mnr. Andile Lungisa, voorsitter van die Nasionale Jeugontwikkelingsagentskap (NJOA), het gister gesê hulle kyk daarna om wetgewing te wysig wat jongmense wat pas skool verlaat het, te verplig om 'n soort diensplig te doen.
Hy het nie gesê wanneer die wysiging sal kom nie.
"Dit sal meestal barmhartigheidsdiens wees. Ons wil 'n sosiale bewussyn onder jongmense kweek," het hy gesê.
Die NJOA beoog om 500 000 jongmense op te kommandeer en wil uiteindelik meer as 1 miljoen jongmense by die NJOA se projekte betrokke kry.
"Daar moet in elkeen van die 183 munisipaliteite 'n kantoor vir die agentskap geskep word. Jongmense moet daar aanmeld en by projekte aansluit," het Lungisa gesê.
Volgens hom behoort studente, wat op universiteit is en lenings ontvang, verplig te word om gemeenskapsdiens van tussen drie tot ses maande te doen.
"Hulle moet hul nuwe vaardighede terugploeg in die gemeenskap," het Lungisa gesê.
Hy glo Suid-Afrika behoort na Kuba te kyk en hoe hulle 'n bewussyn van verantwoordelikheid en nie-rassigheid onder die jeug kweek.
"Die Kubane het geen misdaad nie, want daar staan op elke hoek 'n jongmens wat gemeenskapsdiens doen," het hy gesê.
Lungisa ontken sy planne sal 'n netwerk van jong spioene skep.
"Ons wil 'n basis van jongmense hê wat as daar nood in die land of elders in Afrika is, hulp kan verleen.
"En dié wat werkloos is, kan nuwe vaardighede kry."
Lungisa meen almal sal 'n toelae ontvang.
09-15-2009, 05:30 AM #2114
Pretoria - A South African man and his family, who've been farming in Zimbabwe for over ten years, were removed from the farm for the umpteenth time on Friday evening by a large group of war veterans.
Louis Fick, 43, of Friedawil farm outside Chinhoyi said on Sunday that he was at his wits' end. He had been unable to feed the roughly 4 000 pigs on his farm since Friday.
Some of his workers were assaulted on Friday night, family members were threatened with violence, and some of his pigs were slaughtered.
"We are so disheartened because there seems to be no-one who can help us," said Fick.
Fick, his wife Lizelle, 42, his son Louis, 17, and his daughter Thea, 14, were living in a rented house in Harare for the time being.
The Reserve Bank could not be reached for comment on Sunday.
According to Fick, a group of about ten war veterans had been living on his farm since April last year. "The idea is that we work and farm together on the land, but it doesn't work that way," said Fick.
Control access to farm
"They took over the largest part of the farm (about 400 hectares) last year, and they control access to the farm."
"If I order feed for the animals, it can't be driven in through the farm gate. It is dropped there and then my workers and I must get it onto the farm ourselves.
"They try to make everything as difficult as possible for me."
On Friday, there were between 50 and 60 war veterans at the farm.
"They let my cattle out to trample all over my garden, they assaulted my workers, and one worker's eardrum burst as a result of the beating."
"Several of my workers, who had been living on the farm for years, had to flee for their lives."
This time the veterans supposedly wanted to "share" Fick's pigs and pig pens with him.
"We just hope someone can apply enough pressure to force them to allow us back on the farm, but in Zimbabwe you can't simply pick up the phone to get someone to come and help," added Fick.
09-15-2009, 05:31 AM #2115
TB-pasiënte verkoop spoeg
Mense met tuberkulose (TB) verkoop hul spoeg aan gesonde mense sodat hulle vir 'n ongeskiktheidstoelae in aanmerking kan kom.
Die departement van gesondheid het gesondheidswerkers landwyd gevra om "uiters waaksaam" daarvoor te wees.
Mnr. Fidel Hadebe, nasionale woordvoerder van dié departement, het gister gesê dit kan nie toegelaat word nie.
"Dit is oneerlik en onaanvaarbaar. As dit nie stopgesit word nie, kan dit die land se TB-statistieke heeltemal ongedaan maak," het hy gesê.
Die Daily Sun het gister berig TB-pasiënte in Khayelitsha in Kaapstad verkoop hul spoeg teen sowat R100 per botteltjie.
Die kliniese monsterbotteltjies word glo uit klinieke gesteel.
Gesonde kopers gebruik die spoeg om 'n tydelike ongeskiktheidstoelae van R1?010 van die staat te bekom.
Die TB-pasiënt by wie verslaggewers van die Daily Sun twee spoegmonsters gekoop het, het gesê hy verdien omtrent R500 per maand deur sy spoeg te verkoop.
Hadebe het gesê die probleem lê by gesondheidswerkers wat versuim om self te kyk wie in die botteltjies spoeg.
"Professionele gesondheidswerkers by klinieke en hospitale moet sorg dat sodanige TB-spoegtoetse in 'n beheerde omgewing uitgevoer word," het hy gesê.
"Hulle moet self kyk hoe die pasiënt in die botteltjie spoeg en seker maak die pasiënt vervang nie die botteltjie met 'n aangekoopte botteltjie vol TB-spoeg nie."
Hadebe het gesê dié situasie is om verskeie redes gevaarlik.
"Dit kan die land se TB-verspreidingsopnames en -statistieke belemmer en dit verhoog die kanse dat ander mense met TB besmet sal word. Dit kan eenvoudig nie geduld word nie," het Hadebe gesê.
Mnr. Jack Bloom, DA-woordvoerder vir gesondheid in Gauteng, het gesê hy weet ook van TB-pasiënte wat ophou om hul medikasie te neem sodat hulle vir die staatstoelae in aanmerking kan bly of kan aanhou om spoeg te verkoop.
"Dit is afskuwelik en dit moet nou gestop word voordat dit versprei," het Bloom gesê.
"Ons hoor selfs van MIV-positiewe pasiënte wat hul bloedmonsters om dieselfde rede verkoop."
Bloom het gesê die mediese assessering van TB- en MIV/vigspasiënte moet slegs voor 'n dokter gedoen word en die kriteria vir die betrokke toelae moet hersien word om te voorkom dat dit sulke gedrag sal aanmoedig.
09-15-2009, 05:34 AM #2116
Woede in hof ná man se bytdood
HENNENMAN. – "Kill the boer, kill Erasmus," was een van die plakkate wat woedende betogers gister buite die landdroshof op die dorp rondgeswaai het waar 'n boer van die omgewing verskyn het nadat 'n tydelike werker na bewering deur honde op sy plaas doodgebyt is.
Mnr. Frans Erasmus (46) van Skoolplaas moes deur die polisie na veiligheid begelei word nadat hy borgtog van R1 000 gekry het.
Dit is nie duidelik presies hoeveel honde mnr. Johannes Mzanempi Baleni (33), 'n werklose, ongetroude man van Phomolong, aangeval het nie. Familielede van Baleni met wie Volksblad gepraat het, sê dit was ses honde, terwyl ander ingeligtes sê dit was twee.
Sers. Malebo Khosana, woordvoerder van die polisie, sê die aantal honde wat by die aanval betrokke was, is deel van die polisie se ondersoek.
Mnr. Morebane Baleni, die slagoffer se oom, het gister by die hof gesê Baleni is saam met vyf ander mans verlede Dinsdag na bewering as tydelike werkers deur Erasmus aangestel.
"Hy moes skape oppas. Die storie wat ons gehoor het, is dat hy in die veld was toe die honde hom bestorm het. 'n Vrou wat 'n plaashuis by Erasmus huur, het alles sien gebeur. Sy is glo self bang vir die honde en het die ambulans gebel."
Kort ná sy aankoms by die hospitaal is Baleni dood. "Dié voorval is baie traumaties vir die hele familie. Baleni het na sy ma en ook van sy broers en susters se kinders gekyk."
Khosana sê baie vals gerugte oor die voorval word nou versprei en die polisie beskou dit as gevaarlik.
Hy vra enigiemand met inligting of wat die voorval sien gebeur het, om supt. Bells Mabaleng by 082-372-0076 te bel.
09-15-2009, 05:35 AM #2117
09-29-2009, 08:35 AM #2118
Siek polisielede kos miljoene
JOHANNESBURG. – Polisielede wat verlede jaar siekte- en ongeskiktheidsverlof geneem het, het die belastingbetaler R536,4 miljoen gekos.
Luidens die polisie se jaarverslag vir die tydperk 1 Januarie tot 31 Desember 2008 het 1,2 miljoen werkdae hierdeur verlore gegaan.
Luidens die jaarverslag kon lede mediese sertifikate vir 91,5% van die siekteverlofdae toon en het die betrokke lede gemiddeld agt dae siekteverlof elk geneem.
Senior bestuurslede van die polisie het altesaam 2 608 dae siekte- en 1 136 dae ongeskiktheidsverlof geneem.
Mnr. Pieter Groenewald, hoofwoordvoerder vir polisie van die VF+, het gister gesê die koste van siekteverlof alleen het R387,7 miljoen beloop, terwyl permanente en tydelike ongeskiktheidsverlof R148,6 miljoen gekos het.
"Wat meer kommerwekkend is, is dat die kategorie waar siekteverlof die meeste voorkom by hoogs geskoolde lede is en die tweede meeste by geskoolde lede.
"Hoogs geskoolde lede (toesighouers uitgesluit) het 645 730 dae siekte- (en ongeskiktheids-) verlof geneem en geskoolde lede 430 788 dae.
"Hierdie is juis die kategorie van lede wat misdaad moet ondersoek en is die kern van die polisiediens."
Groenewald het gesê dié syfers toon daar is 'n ernstige probleem wat aandui dat die polisielede in dié kategorieë of oorwerk is of onder te veel druk en spanning geplaas word.
Hy meen deel van die spanning kan wees dat lede nie behoorlik opgelei is vir die taak wat hulle moet verrig nie.
"Die polisie moet 'n dringende ondersoek doen en met oplossings vorendag kom," het Groenewald gesê.
- In wat 'n eerste vir Suid-Afrika is, hou pres. Jacob Zuma vandag samesprekings met meer as 1 000 bevelvoerders van polisiekantore van oor die land heen oor misdaadbestryding.
Misdaadbestryding is een van die vyf sake wat die regering as sy voorkeure verklaar het.
Zuma sal in die samesprekings sy visie met die bevelvoerders deel en hulle sal hom op hul beurt eerstehands inlig waarmee hulle daagliks te doen kry.
Volgens Zuma se kantoor spruit dié vergadering uit die president se voorneme om met staatsamptenare te vergader en om te verseker dat hulle uit die hoogste kantoor kan hoor wat die regering se doelstellings is.
Zuma word vergesel van die ministers van polisie, justisie en grondwetlike ontwikkeling, korrektiewe dienste, asook van maatskaplike ontwikkeling.
Die vergadering sal ook deur al nege provinsiale premiers en die LUR'e vir gemeenskapsveiligheid bygewoon word.
09-30-2009, 09:34 AM #2119
'Hernu? Maar jy is dan dood!'
'n 70-jarige vrou van Sandton het uitgevind sy is "dood" toe sy haar motorlisensie wou laat hernu en sukkel nou om weer "lewend" te word.
Me. Luïse van den Heever se dogter, Charmaine, het begin verlede maand na die Marlboro-lisensiekantoor gegaan om haar ma se motor- en sleepwaentjielisensies te hernu nadat hernuwingskennisgewings in die pos aangekom het.
Die personeel het aan Van den Heever jr. gesê haar ma, in wie se naam die voertuie geregistreer is, is op 25 Maart 1995 – die dag waarop haar pa eintlik dood is – oorlede.
Van den Heever sr. is twee dae later, met haar rybewys, identiteitsdokument en paspoort self soontoe om te wys sy is nog springlewend.
Die personeel by die lisensiekantoor wou egter 'n bewys van die departement van binnelandse sake hê dat sy nog leef.
Van den Heever sr. het haar identiteitsnommer op dié departement se webwerf ingesleutel om dit te bevestig.
Sy het dié dokument, waarvolgens sy nog leef, uitgedruk en binnelandse sake het dit gestempel.
Terug by die lisensiekantoor het sy gehoor dis nie voldoende bewys nie. Sy was gister, byna twee maande later, steeds sonder die lisensies.
Van den Heever sr. se beige Opel Monza ('n 1992-model) en die sleepwaentjie was aanvanklik op haar man, James, se naam.
Sy het die voertuie in 1996 op Somerset-Oos in die Oos-Kaap in haar naam geregistreer nadat hy in 1995 dood is.
Toe Van den Heever sr. in 2000 Johannesburg toe verhuis, het sy dit in Gauteng geregistreer en sedertdien jaarliks die lisensies hernu. "En nou ewe skielik, in 2009, is ek al in 1995 dood. Die ou bogger, hy (mnr. Van den Heever) is al 14 jaar dood en sy dramas spook nog by my."
Die verduideliking van Tasima, die maatskappy wat die nasionale verkeersinligtingstelsel eNaTIS bedryf, aan haar ander dogter, Amorita, is dat Van den Heever sr. en haar man se inligting in 1996 saamgesmelt het.
Die departement van vervoer het in April die inligting van alle oorledenes gemerk.
Van den Heever sr. se inligting is gemerk omdat haar man se identiteitsnommer daar was.
Die aanvanklike samesmelting gaan ongedaan gemaak word en mnr. Van den Heever se inligting gaan as oorlede gemerk word.
10-09-2009, 03:20 AM #2120
'Hou dié monumente sodat ons onthou'
Bloemfontein. – Die Nasionale Erfenisraad is van mening dat alle monumente wat apartheid uitbeeld, soos dié van dr. H.F. Verwoerd, "afgryslik soos dit is", moet bly presies waar hulle is.
Die raad kap kwaai na mnr. Mosiuoa Lekota wat as eerste premier van die Vrystaat die standbeeld van Verwoerd voor die gebou van die provinsiale administrasie in Bloemfontein laat verwyder het.
Die raad het 'n artikel met die titel "Apartheid is also our heritage"op sy webtuiste geplaas waarin hy vra dat 'n "konstante oorlog teen vergeetagtigheid" gevoer moet word. 'n Standbeeld van Verwoerd moet almal juis aan apartheid herinner.
Die raad het by navraag bevestig adv. Sonwabile Mancotywa, uitvoerende hoof, het die artikel geskryf. Hoewel dit sy eie mening is en nie noodwendig dié van die raad nie, sal "die raad nie ernstig daarteen gekant wees nie".
Hy skryf Lekota het die gesig van Verwoerd aanstootlik gevind omdat hy elke oggend daarin vasgekyk het. Bitter min mense, veral swartes, kan hom blameer. Swartes het die verwydering van die beeld gevier, apartheid was Verwoerd se breinkind.
Lekota se houding teenoor die Afrikaner-kultuur het egter van teenstrydighede gewemel, skryf Mancotywa. Lekota het daarop aangedring dat sy ANC-kamerade die Afrikaanse gedeelte van die volkslied sing, maar hy het die standbeeld van die man wie se "veragtelike dade juis deur daardie verse verhef word", laat verwyder.
Die regering het toe nie eens 'n beleid daaroor gehad nie. Pres. Jacob Zuma word elke oggend begroet deur die standbeelde van die apartheidsikon genl. Louis Botha voor die Uniegebou, net soos oudpress. Nelson Mandela en Thabo Mbeki.
Die meeste swartes wens daardie standbeelde kan in die grond wegsink soos dié van dr. D.F. Malan elders in Pretoria. Die Nasionale Erfenisraad is egter van mening dat alle standbeelde wat apartheid uitbeeld, "afgryslik soos dit is", moet bly net waar hulle is.
"Hul teenwoordigheid ontlok natuurlik slegte herinneringe by die meeste swartes. Maar om sulke standbeelde van ons openbare terreine te verwyder, sal lyk na 'n poging om die hoofstuk van apartheid uit ons geskiedenis te verwyder. Dit sal oneerlik wees," lui die artikel.
"Daar sal van ons verwag om voor te gee dat apartheid nooit gebeur het nie. Dit sal veroorsaak dat ons nooit troos sal vind nie.